**Pascal Dupuis** (s. 7. huhtikuuta 1979 Laval, Quebec, Kanada) on kanadalainen entinen ammattilaisjääkiekkoilija.

Ura
---

Dupuis aloitti uransa QMJHL:n Rouyn-Noranda Huskiesissa. Hän pelasi neljä kautta QMJHL:ssä mutta ei tuona aikana onnistunut saamaan NHL-varausta. 18. elokuuta 2000 Dupuis teki sopimuksen NHL-seura Minnesota Wildin kanssa. Ensimmäisen Minnesota-sopimuskautensa Dupuis pelasi kuitenkin kokonaan IHL:n Cleveland Lumberjacksissa lukuun ottamatta neljää ottelua jotka hän pääsi pelaamaan NHL:ssä. 

Toisella ammattilaiskaudellaan 2001–2002 Dupuis pelasi jo vakituisesti NHL:ssä ja teki Minnesotassa 76:ssa ottelussa tehopisteet 15+12=27. Kaudella 2002–2003 Dupuis vakiinnutti lopullisesti paikkansa NHL:ssä tehtyään tehot 20+28=48 80:ssä ottelussa. 

Kaudella 2004–2005 Dupuis pelasi Sveitsin toisella sarjatasolla HC Ajoiessa koska NHL:ssä oli työsulku.

Työsulun jälkeen Dupuis pelasi vielä yhden kokonaisen kauden Minnesotassa ennen kuin siirtyi kesken kauden 2006–2007 New York Rangersiin vaihdossa Adam Halliin. Dupuis ehti pelata Rangersissa vain 6 ottelua tehoilla 1+0 ennen kuin hänet kaupattiin Atlanta Thrashersiin vaihdossa Alex Bourretiin. 

26. helmikuuta 2008 Dupuis siirtyi Pittsburgh Penguinsiin ja oli auttamassa Pittsburghia Stanley Cup -finaaleihin, joissa Detroit Red Wings oli kuitenkin parempi voitoin 4–2. Kaudella 2008–2009 Dupuis pääsi juhlimaan Stanley Cupin voittoa Pittsburghissa kun finaaleissa kaatui edelliskauden finaalivastustaja Detroit voitoin 4–3. 

11. joulukuuta 2008 Dupuis teki NHL-uransa ensimmäisen hattutempun ottelussa New York Islandersia vastaan.

Dupuis pelasi Pittsburgh Penguinsissa lopulta yli puolet ammattilaisurastaan, yhdeksällä kaudella. Hän lopetti pelaajauransa joulukuussa 2015, kesken kauden 2015–2016, terveydellisistä syistä. Dupuis pelasi NHL-urallaan yhteensä 871 runkosarja- ja 97 pudotuspeliottelua. Pittsburghin voittaessa Stanley Cupin 2016, Dupuis puki kuitenkin pelipuvun vielä päälle ja hyppäsi jäälle, hän tiesi sen olevan hänen viimeinen kerta kun pukee ne kamat päälle. Hän pyysikin omaa nimeään Stanley Cup pokaaliin, jonka siihen sai.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1996–97 | Rouyn-Noranda Huskies | QMJHL | 44 | 9 | 15 | 24 | 20 | – | – | – | – | – |
| 1997–98 | Rouyn-Noranda Huskies | QMJHL | 39 | 9 | 17 | 26 | 36 | – | – | – | – | – |
| 1997–98 | Shawinigan Cataractes | QMJHL | 28 | 7 | 13 | 20 | 10 | 6 | 2 | 0 | 2 | 4 |
| 1998–99 | Shawinigan Cataractes | QMJHL | 57 | 30 | 42 | 72 | 118 | 6 | 1 | 8 | 9 | 18 |
| 1999–00 | Shawinigan Cataractes | QMJHL | 61 | 50 | 55 | 105 | 99 | 13 | 15 | 7 | 22 | 4 |
| 2000–01 | Minnesota Wild | NHL | 4 | 1 | 0 | 1 | 4 | – | – | – | – | – |
| 2000–01 | Cleveland Lumberjacks | IHL | 70 | 19 | 24 | 43 | 37 | 4 | 0 | 0 | 0 | 0 |
| 2001–02 | Minnesota Wild | NHL | 76 | 15 | 12 | 27 | 16 | – | – | – | – | – |
| 2002–03 | Minnesota Wild | NHL | 80 | 20 | 28 | 48 | 44 | 16 | 4 | 4 | 8 | 8 |
| 2003–04 | Minnesota Wild | NHL | 59 | 11 | 15 | 26 | 20 | – | – | – | – | – |
| 2004–05 | HC Ajoie | NLB | 8 | 5 | 5 | 10 | 26 | – | – | – | – | – |
| 2005–06 | Minnesota Wild | NHL | 67 | 10 | 16 | 26 | 40 | – | – | – | – | – |
| 2006–07 | Minnesota Wild | NHL | 48 | 10 | 3 | 13 | 38 | – | – | – | – | – |
|  | New York Rangers | NHL | 6 | 1 | 0 | 1 | 0 | – | – | – | – | – |
|  | Atlanta Thrashers | NHL | 17 | 3 | 2 | 5 | 4 | 4 | 1 | 2 | 3 | 4 |
| 2007–08 | Atlanta Thrashers | NHL | 62 | 10 | 5 | 15 | 24 | – | – | – | – | – |
|  | Pittsburgh Penguins | NHL | 16 | 2 | 10 | 12 | 8 | 20 | 2 | 5 | 7 | 18 |
| 2008–09 | Pittsburgh Penguins | NHL | 71 | 12 | 16 | 28 | 30 | 16 | 0 | 0 | 0 | 8 | Stanley Cup |
| 2009–10 | Pittsburgh Penguins | NHL | 81 | 18 | 20 | 38 | 16 | 13 | 2 | 6 | 8 | 4 |
| 2010–11 | Pittsburgh Penguins | NHL | 81 | 17 | 20 | 37 | 59 | 7 | 1 | 0 | 1 | 2 |
| 2011–12 | Pittsburgh Penguins | NHL | 82 | 25 | 34 | 59 | 34 | 6 | 2 | 4 | 6 | 0 |
| 2012–13 | Pittsburgh Penguins | NHL | 48 | 20 | 18 | 38 | 26 | 15 | 7 | 4 | 11 | 12 |
| 2013–14 | Pittsburgh Penguins | NHL | 39 | 7 | 13 | 20 | 8 | – | – | – | – | – |
| 2014–15 | Pittsburgh Penguins | NHL | 16 | 6 | 5 | 11 | 4 | – | – | – | – | – |
| 2015–16 | Pittsburgh Penguins | NHL | 18 | 2 | 2 | 4 | 12 | – | – | – | – | – |
| NHL yhteensä | 871 | 190 | 219 | 409 | 375 | 97 | 19 | 25 | 44 | 56 |

Lähteet
-------

* Pascal Dupuis The Internet Hockey Databasessa (englanniksi)

### Viitteet

1. ↑  Penguins' Dupuis ends career because of blood clots *NHL.com*.  8.12.2015. Viitattu 9.12.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pascal Dupuis**.
* Pascal Dupuis Jatkoaika.comissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |